## Comença una temporada nova d’‘Un llac de concerts’ de Berklee València en la Ciutat de les Arts i les Ciències

*** Berklee València torna amb més música a l’aire lliure i gratuïta al passeig Nord del Museu de les Ciències
* La nova temporada del cicle ‘Un llac de concerts’ inclou 6 dates per a esta tardor, amb concerts els divendres 30 d’agost, 6, 13, 20 i 27 de setembre, i el 4 d’octubre**

Este divendres 30 d’agost, a les 19:00 h, Berklee València i la Ciutat de les Arts i les Ciències donaran inici a la temporada de tardor d’‘Un llac de concerts’. Este cicle d’actuacions gratuïtes a l’aire lliure, que compta amb el suport de BBVA, se celebrarà en el passeig Nord del Museu de les Ciències, i inclourà 6 dates per a esta tardor, amb concerts previstos per als divendres 30 d’agost, 6, 13, 20 i 27 de setembre, i el 4 d’octubre.

El cicle s’obrirà este divendres, 30 d’agost, de la mà del professorat de Berklee València. Olga Román, Perico Sambeat, Albert Sanz, Iván Cebrián, Viktorija Pilatovic, Federico Nathan, Matt Baker i Mariano Steimberg, ens oferiran una selecció de les seues composicions originals, amb influències del *jazz*, la música del Mediterrani, el flamenc i ritmes sud-americans.

Els estudiants del campus Berklee a València, que enguany provenen de més de 45 països, seran els protagonistes de la resta de sessions, en què el públic podrà gaudir d’una gran varietat de gèneres musicals: des del *jazz* fins al *blues* i el *soul*, passant per músiques del món, flamenc, electrònica, *folk*, *funk* i *jazz* llatí.

‘Un llac de concerts’ no sols és el pla perfecte per a acabar la setmana amb música en viu, a l’aire lliure, i en un entorn únic com la Ciutat de les Arts i les Ciències; és una gran oportunitat per a gaudir del talent dels estudiants d’una de les principals escoles de música del món.

Fecha: 28/08/2024